“ชัยนาท” เล็งเปิดรพ.สนามเพิ่ม รองรับผู้ป่วยโควิดในพื้นที่-จังหวัดใกล้เคียง
“ชัยนาท” เล็งเปิดรพ.สนามแห่ง 2 รองรับผู้ป่วยในพื้นที่-จังหวัดใกล้เคียง ได้ 140 เตียง
“ชัยนาท” เล็งเปิดรพ.สนามแห่ง 2 รองรับผู้ป่วยในพื้นที่-จังหวัดใกล้เคียง ได้ 140 เตียง
14 ก.ค. 2564

นายอนุชา นาคาศัย รัฐมนตรีประจำสำนักนายกรัฐมนตรี แสดงความเป็นห่วงสถานการณ์การแพร่ระบาดเชื้อไวรัสโควิด-19 ทั่วประเทศในขณะนี้ โดยเฉพาะในพื้นที่ จ.ชัยนาท ซึ่งปัจจุบันมีจำนวนสะสม รวม 254 ราย ขณะที่ตัวเลขผู้ติดเชื้อรายวันยังมีปริมาณเพิ่มขึ้น และได้มอบหมายผู้ว่าราชการจังหวัดชัยนาท นายกองค์การบริหารส่วนจังหวัดชัยนาท ดูแลความเรียบร้อย และคุมเข้มการแพร่ระบาดในพื้นที่จังหวัดชัยนาทอย่างเต็มกำลัง และอำนวยความสะดวกแก่ประชาชนในพื้นที่อย่างเต็มที่ พร้อมให้เพิ่มโรงพยาบาลสนามแห่งที่ 2 เพื่อรองรับผู้ป่วยในพื้นที่ และผู้ป่วยจังหวัดใกล้เคียงหลังพบว่าตัวเลขผู้ติดเชื้อยังคงมีแนวโน้มเพิ่มขึ้น
สำหรับโรงพยาบาลแห่งที่ 2 ใช้รักษาผู้ป่วยและลดความแออัดของโรงพยาบาลสนามแห่งที่ 1 รองรับผู้ป่วยที่มีอาการดีขึ้นและเตรียมพร้อมก่อนส่งผู้ป่วยกลับบ้าน ภายหลังจากรักการรักษาจากโรงพยาบาลสนามแห่งที่ 1 แล้ว เป็นระยะเวลา 10 วัน จึงจะทำการย้ายมารักษาที่โรงพยาบาลสนามแห่งที่ 2 อีกจำนวน 4 วัน ก่อนส่งตัวผู้ป่วยกลับบ้าน ซึ่งโรงพยาบาลสนามแห่งที่ 2 สามารถรองรับผู้ป่วยได้ 140 เตียง และคาดว่า เพียงพอสำหรับรองรับความเดือดร้อนของชาวชัยนาทและพื้นที่ใกล้เคียงได้